b'\n_START_ARTICLE_\nSkrajna desnica\n_START_PARAGRAPH_\nSkrajna desnica je umestitev politi\xc4\x8dnih nazorov na politi\xc4\x8dnem spektru. Skrajno desnico \xc5\xa1e posebaj zaznamujejo skrajen nacionalizem, nativizem, avtoritarna nagnjenja in splo\xc5\xa1en organisti\xc4\x8den pogled na svet (t.j. prepri\xc4\x8danje, da dru\xc5\xbeba oz. skupnost nujno deluje kot organizirana in homogena celota, zakar je ohranjanje neke dru\xc5\xbebene heterogenosti pri ustvarjanju ali ohranjanju etni\xc4\x8dne, narodne, verske ali rasne skupnosti \xc5\xa1kodljivo in tako politi\xc4\x8dno neza\xc5\xbeeljeno)._NEWLINE_Tekom zgodovine se je kot skrajno desne ideologije opredeljevalo predvsem fa\xc5\xa1izem in nacizem. Kontemporarne ideologije, ki veljajo za skrajno desne, vklju\xc4\x8dujejo neo-fa\xc5\xa1izem, neo-nacizem, alternativno desnico in pa ostale ideologije, ki vklju\xc4\x8dujejo ultranacionalisti\xc4\x8dne, \xc5\xa1ovinisti\xc4\x8dne, ksenofobne, racisti\xc4\x8dne, anti-komunisti\xc4\x8dne ali reakcionarne nazore. Skrajno desni nazori se potencialno udejanjajo prek dru\xc5\xbebenega zatiranja, nasilja, prisilne asimilacije, enni\xc4\x8dnega \xc4\x8di\xc5\xa1\xc4\x8denja ali genocida nad dru\xc5\xbebenimi skupinami, ki so smatrane za manjvredne ali nevarne "doma\xc4\x8di" etni\xc4\x8dni skupini, narodni skupnosti, dr\xc5\xbeavi, narodni religiji, prevladujo\xc4\x8di kulturi ali ultrakonzervativni tradicionalni dru\xc5\xbebeni ureditvi.'